Hart van die Huis: 2014
Kreatiwiteit die 3D skeppings
Matthew het altyd 'n voorliefde vir kunste gehad. Hy kan baie goed teken en het ure gespandeer met die Pivot stick figure animasie program.
Ek het 'n paar jaar gelede voete nat gemaak met Blender. Dit is 'n ongelooflike program waar jy drie dimensionele beelde skep en dit ook kan verander in animasies. Hierdie is dieselfde program wat mense gebruik om onder ander aan Happy Feet 2 te kon werk.
Net om nog 'n voorbeeld te gee, hier is een van die baie videos wat met Blender gemaak is. Hierdie is natuurlik die finale produk nadat al die bou, teksture ens aan mekaar gesit is.
Hier onder is van Matthew se skeppings wat hy in van die kursusse leer. Hy leer tans nog hoe om met die program te werk en het begin basiese goed te 'bou' en te laat beweeg. Dit is 'n taamlike ingewikkelde program. Sodra jy die basiese onder die kniee het is die moontlikhede eindloos.
Blender kan gratis afgelaai word. Baie van die klasse/kursusse is gratis. Daar is egter 'n verdere opsie om 'n 'Citizen' te word by CG Cookie waar jy 'n x bedrag betaal per maand en dan het jy toegang tot alle kursusse. Ons het die opsie geneem.
Ons gee Matthew hierdie geleentheid om te groei en te skep. Hierdie kan 'n wêreld vir hom oopmaak van oneindige moontlikhede vir werkskepping in die toekoms. Ek sal soos hy vorder van tyd tot tyd sy vorderings plaas.
Indien jy vir jou kind hierdie program wil laat leer, maar seker hy/sy het baie tyd beskikbaar elke dag.
Hier is 'n opvolg skrywe van nog skeppings.
Labels: 3D skeppings, rekenaar tegnologie
Hierdie is 'n baie ou aktiwiteit wat ons jare gelede gedoen het.
Hoe om jou eie balon vuurpyl te maak.
In die video hier onder kan jul sien wat gebeur met die ballon. (die kwaliteit is nie baie goed nie, dit is 'n baie kort video)
What jy benodig:
Sit die twee stoele 'n distansie van mekaar af. Ryg die wol/garing deur die strooitjie en maak die wol aan die stoele vas. Blaas die ballon op en plak dit met kleefband aan die strooitjie vas, moet NIE die ballon knoop nie. Moet nie dat die ballon afblaas nie. Wanneer jy reg is, van een punt by die stoel los die ballon laat dit afblaas. Die ballon sal vinnig met die strooitjie na die ander stoel beweeg.
Wanneer die ballon afblaas, stoot dit lig deur die nek van die ballon. Die lug laat die ballon dus in die teenoorgestelde rigting beweeg.
Die wetenskaplike reël is: Elke aksie het 'n gelyke en teenoorgestelde reaksie.
Die sportwêreld op ys
Wat 'n ongelooflike jaar in yshokkie en figuurskaats was dit nie vir die kinders nie.
Die jaar het ook natuurlik afgeskop met hulle voete 'natmaak' in die yshokkie wêreld.
Makayla wat natuulik ook 'n figuurskaatser is, was eers baie versigtig en het nie gedink sy sal van die sport hou nie. Nou kan sy nie wag om te gaan nie en sê sy sal nie kan besluit tussen die twee nie. Sy het self haar eerste 'first star' (en 'n beker) gewen. Die eerste ster in yshokkie beteken beste speler van die wenspan. Sy was in die wolke en kon dit amper nie glo nie. Sy speel vinnig en hard en doen haar beste.
Makayla en haar duet maat Kathleen (ook 'n Tuisonderwys kind) het tweede plek verwerf in die 2014 Seal Junior Figure Skating Kompetisie.
Matthew is yshokkie mal. Hy wil bitter graag dit ook eendag as loopbaan doen (onder ander). Hy speel baie hard en aggresief (op 'n mooi manier). Hy is aangewys by die jaar se Prysuitdeling as die speler wat die beste gevorder het saam met 'n ander seun (die beker is tans by die ander seun se huis). Matthew het ook sy eerste 'first star' (met 'n medalje) gekry en twee keer 'second star' wat die beste speler vir die verloorspan is. Met die prysuitdeling het hy ook 'n spesiale geskenk gekry, sy eerste hokkie pit (hockey puck). Hy is in die wolke gewees.
Matthew het einde Oktober finaal sy figuurskaatse opgehang en besluit om slegs op yshokkie te konsentreer.
Yshokkie is nie net 'n vinnig sport nie, dit is fantasties vir fisiese oefening - glo my hulle sweet behoorlik. Die sport bou ook hulle selfvertroue op. Matthew is 'n totale ander kind as wat hy 'n jaar terug was. Hy was skaam en teruggetrokke, nou is hy 'n grapjas en praat en meng met almal.
As jy jou kind aan die gang wil kry en deel maak van 'n lekker 'familie' laat hul ten minste net die sport uitprobeer. Ek self is ook van plan om nog te probeer - moet natuurlik eers leer skaats (haha)
Labels: figuurskaats, sport, yshokkie
Lake Eland Wildreservaat
In Augustus maand het ons as 'n verassing vir my man vir sy verjaarsdag na Lake Eland Wildreservaat gegaan en die nag daar oorgebly.
Hierdie plek moet op jou lys van plekke om te besoek in SA wees. Ongelooflik mooi. Jy is tussen die berge met die natuur letterlik op jou voorstoep. Die reservaat is nie baie groot nie, maar ongelooflik. Om die diere van nader te bekyk kan jy of in een van die begeleide voertuie gaan (teen 'n fooi), met jou fiets ry, stap, met jou eie voertuig of self op die perde.
Lake Eland Wildreservaat is net duskant Port Shepstone en ongeveer 92km van Amanzimtoti (waar ons woon). Dag besoekers kan 'n happie by die restaurant neem, die diere bekyk, jy kan daar trou en natuurlik die absolute hoogtepunt is die 'suspension bridge'. Jy kan ook die honderede trappe aandurf en afstap na die grotte toe. O ja en moet nie vergeet van die langste/hoogste 'zipline' nie, knyp die helfte van die dag af vir dit.(Ons het nie die keer op die zipline gegaan nie maar sal beslis volgende keer)
Al die huisies is teen 'n dam met jou stoep waar oor die water hang. Dit is werklik prentjie mooi. Van jou stoep aan die oorkant kan jy die diere sien rondstap. Die foto van die Kameelperd hierbo is een van die baie fotos wat ek geneem het van my stoel af by my huisie.
Daar is ook 'n kampeerarea vir diegene wat tent wil opslaan en visvang.
Besoek beslis die wildreservaat, dit is ongelooflik.
Labels: diere, uitstappie, vakansie
Illovo Kwekery en Teetuin
'n Paar maande gelede het ons Illovo Kwekery en Tee tuin besoek. Dit is 'n pragtige kwekery in die hartjie van Illovo. Diegene wat nie weer waar Illovo is nie, dit is net langs Amanzimtoti, ongeveer 45km van Durban aan die kus.
Oulike gemeenskap en natuurlik baie Afrikaanse mense. 'n Plek so na aan ons hart :)
Daar is nie net plante om te bekyk nie, maar ook 'n paar klein winkeltjies onder ander 'n tweedehandse boekwinkeltjie ens, 'n teetuin en 'n klein diertjie plaas.
Die kinders het die geleentheid gekry om 'n paar kouebloediges te bevoel en te bekyk. Makayla was glad nie beindruk gewees nie. Matthew het natuurlik nie die geleentheid laat verby glip nie.
Hulle het ook die geleentheid gekry om 'n paar hase te voer.
Livebinder - jou aanlyn webblad boekmerk kortpad
Meeste mense boekmerk sekere webbladsye in hulle 'browser' om later weer daarna te kyk. Het jy al ooit gevind dat al het jy bladsye geboekmerk dat jy soms nie weet wat dit was of waarvoor nie?
Al ooit gehoor van Livebinder? Livebinder is 'n virtuele lêer, dit is 'n beter manier om gunstelling webbladsye te boekmerk en almal onder een plek te stoor en vinnig kan kyk wat is waar en vinnig iets te soek. Dit is ook 'n bonus indien jou rekenaar nie meer wil saamwerk dat jy steeds al jou gunstelling webbladsye veilig kan stoor.
Jy kan jou 'lêer' stoor as 'n privaat een waar net jy dit kan sien, of jy kan dit oopstel waar almal in die publiek dit kan sien. Keuse is joune.
Hier onder is 'n voorbeel van een van my 'lêers'. Hier sien jy die boonste gedeelte met elke afdeling en die bladsye wat ek onder die afdeling gestoor het. Jy kan bladsye byvoeg deur dit te 'link' of met die Livebinder se knoppie in jou 'browser' te instaleer. Jy kan maklik en vinnig webbladsye stoor presies onder die afdeling waar jy dit wil hê.
Bo kan jy sien dat ek die Wetenskap 'Science' vak oop het (Die donker blou gedeelte). Onder dit in grys vertoon die bladsye wat ek onder Wetenskap gestoor het.
Bo kan jy sien dat ek op ARKive gekliek het. Binne in Livebinder kan jy die webbladsye sien. Jy kan so na alles binne daai webbladsy kyk of jy kan die skakel net bo die prentjie volg om na die amptelike losstaande webbladsy te gaan.
Om dit so deur Livebinder te stoor kan ek vinnig na elke webbladsy kyk sonder om fisies eers deur net name van boekmerke wat dalk gestoorr is te gaan kyk om te kry wat ek soek - al het ek dit in verskillende afdelings.
Bo is nog 'n voorbeeld van een van my kuns (papierkuns) bladsye.
Jy kan gratis aansluit. Met die gratis rekening kan jy tot 10 'lêers' skep en tot en met 100 MB stoor. Jy kan selfs jou eie dokumente oplaai. Gaan gerus na Livebinder en kyk presies hoe dit werk, speel rond en geniet dit.
Dit is baie eenvoudig en maklik om te gebruik.
Geniet dit en organiseer jou Tuisonderwys skakels op 'n maklike manier.
Labels: algemeen, Organiseer
2014 was moontlik sover een van die moeilikse jare ooit vir ons.
Met alles wat oor ons pad gestap het die jaar staan ons steeds sterk. Ons het gelag en ons het baie gehuil, ons was moedeloos en ons het hoop gevind.
Ek is seker almal het al sulke seisoene in hul lewe ervaar. Ongeag hoe omstandighede ons in die grond wil druk moet ons altyd bly glo. Elke probleem is tydelik en elke situasie kan ons na terug kyk en verstaan hoekom dinge gebeur soos dit gebeur.
Ek glo vas dat alles gebeur vir 'n rede. Meeste situasies wat oor ons pad stap is deur 'n keuse wat ons iewers gemaak het en dit die gevolg daarvan was.
Deur alles moet ons altyd bly glo in God. Altyd bly vertrou dat die son more weer sal skyn. Vertrou op uitkoms en glo vir genesing.
Ek deel graag 'n gunstelling teksvers:
"Wees nie bevrees nie, want Ek is met jou; kyk nie angstig rond nie, want Ek is jou God. Ek versterk jou, ook help Ek jou, ook ondersteun Ek jou met my reddende regterhand." Jesaja 41:10
God sien ons raak, Hy hoor ons gebede, Hy antwoord op Sy tyd.
Vertrou en Glo!
Hoe gemaak met Engelse Spelling?
Vir ons Engelse kurrikulum gebruik ons LLATL (Learning Language Arts through Literature). Ek en die kinders is mal oor die kurrikulum.
Spelling is 'n bietjie lig in die broek met LLATL. Dit is slegs ons persoonlike ondervinding en ek weet baie ouers verskil van my. Die kinders is in 'n fase waar hulle skryfstukke moet doen, maar kan nie eens behoorlik spel nie. Met die gevolg skryf kan 'n traumatiese ervaring wees.
Ek het gesoek en rond gevra, na voorbeelde gekyk en nog meer. Ek moes iets vind wat die kinders geniet om te doen, wat nie vervelig is nie, waar hulle werklik leer hoe om te spel en dit moet natuurlik bekostigbaar wees.
Ek het verskeie kere gelees van Sequential Spelling. Ek het na die voorbeelde gekyk en die e-boek van die eerste boek in die reeks gekoop .
Ek is werklik baie aangenaam verras. Die kinders is mal daaroor, hulle vra elke keer om nog woorde te doen of as die dag begin wil hul die graagste spelling doen. Ek moet eerlik sê is nie aldag dat sulke goed gebeur nie. :)
Hoe ons die program volg:
Die kinders het elk 'n hardeband boek waarin hulle skryf. Heel bo aan elke bladsy skryf hulle Day 1, Day 2 ens. Slegs 1 dag per bladsy - al is dit net 'n paar woorde. Die eerste paar dae het 'n paar woorde, van dag ses is dit 20 woorde en later beweeg dit aan na 25 woorde per dag.
Ek sê vir hul die woord, ek gee 'n sin vir die woord en herhaal die woord. Sonder dat hul ooit die woord gesien het skryf hul die woord soos hulle dink dit gespel word.
Ek skryf dan die hoof woord waaruit gebou word soos bv 'in' op die witbord neer in groen en dan die ander letters in blou of rooi.
As hulle woord verkeerd is, vee hulle dit uit en skryf die regte woord neer. As hul woord reg was, maak hulle 'n regmerkie langs die woord.
Dan beweeg ons aan na die volgende woord. Elke woord word eers geskryf en dan wys ek en hul maak reg en dan eers bewees ons aan.
Die hele doel is dat hulle dit dadelik reg maak en dadelik die regte spelling daarvoor sien en skryf.
Moet nie dat hulle die hele lys skryf en dan eers reg maak nie, hulle gaan nie so leer nie.
Hier is 'n voorbeeld van die eerste paar dae.
Om meer te verduidelik:
Hulle begin by die woord 'in'. Dan is 'in' die basis van alle woorde wat volg, 'pin', 'sin', 'spin' ensovoorts. Die woorde word in groepe aangebied.
Ons het vandag dag 6 gedoen en albei my totale Afrikaanse kinders het 'beginnings' geskryf sonder om 'n fout te maak. Ja, dit is hoe goed die program werk. Om die waarheid te sê is ek skoon uit die veld geslaan oor hoe vinning hulle in 'n kort tyd vorder. Die wonderlikste vir my is dat hulle dit so baie geniet.
Die kinders leer ook die homofone van woorde wat dieselfde klink maar anders geskryf word. As so 'n woord voorkom, verduidelik ek wat dit is en wys vir hulle hoe dit gespel word.
Almal onthou seker hoe ons spelling geleer het op skool, skryf die woord x keer uit, maar 'n sin met dit. Vrydag skryf jy toets. *Gaap* Nie met die program nie.
Doen gerus die eerste paar dae wat jy gratis as voorbeeld kan aflaai. Almal moet by boek 1 begin maak nie saak hoe goed hul al kan spel nie.
Indien jul dit gaan aanpak, laat weet my hoe dit gaan.
Labels: Engels, spelling
Oeroue plante - Welwitschia
Indien julle tans besig is met plantestudie kan julle hierdie 'ou' plant ondersoek.
Nou wat op des aarde is 'n Welwitschia plant? Kyk hierdie infografika oor hierdie oer oue plant en waar dit voorkom.
Het jy geweet dat die algemene Afrikaanse naame vir die plans is die Tweeblaarkanniedood.
Jy kan meer by Wikipedia lees oor die plant.
Labels: Infografika, plante, Wetenskap
Infografika: Muskiete en Malaria
Leer meer oor muskiete en die dodelike siektes wat hul dra naamlik Malaria.
Sien die infografika oor Malaria
Leer meer oor Malaria.
Leer meer oor die muskiet.
Labels: Infografika, Insekte, Wetenskap
Boek loer: Geheimenisse van die Natuur en die Wetenksap
Dit is geen geheim dat ons 'n voorliefde vir Wetenskap het nie. Die wêreld is so ongelooflik en daar is so baie om te ontdek.
Die boek Geheimenisse van die Natuur en die Wetenskap uitgegee deur Protea is 'n ongelooflike boek. Die fotos is uit die boonste rakke, kleurvol en propvol inligting. Op elke bladsy kan jy ook verder gaan soek by die internetskakels vir verdere inligting, videos en nog veel meer.
Die boek bestaan uit twee dele: Geheimenisse van die natuur en Geheimenisse van die Wetenskap.
Onder die natuur kan jy vind: Voeding; Beweging; Aanval; Verdediging; Verhoudings; Kommunikasie; Lewensloop; Tuistes; Uiterstes; Sintuie en spesial kenmerke.
Onder die wetenskap kan jy vind: Van nader gesien; Maar dis mos materie; Reg en weg; Bewegende molekules; Briljante vonke; Sien die lig; Tegnologiese praatjies en Beheerliggaam.
Die boek is 'n stewige 224 bladsye.
Sien hieronder 'n paar voobeelde uit die boek.
Hier kan jy 'n video sien hoe die vlieëvanger sy prooi vang.
Glip en gly
Hierdie video wys vir ons hoe geitjies aan 'n muur kan 'vas plak'.
In die video hieronder kan meer sien oor die Afrika besie.
Die Robotte kom!
In die video hieronder is 'n voorstelling van hoe robotbye tot die mensdom se redding sal kom.
Van die videos wat ek hierbo gewys het en nog baie meer kan alles gevind word by die skakels in die boek.
Ons lees gereeld uit die boek en kyk na al die videos en verken die onderwerpe. Werklik een van ons gunsteling boeke.
Eers wil ek verskoning vra dat hier niks nuuts is nie. Die lewe het ons bietjie rond geskommel en ons is nog nie op ons voete nie.
Ons was baie gelukkig om vir die laaste bietjie meer as drie jaar in 'n pragtige huis te woon. Ongelukkig het die lewe so gedraai dat die eienaar sy stryd teen kanker verloor het. Met die gevolg het sy bejaarde vrou nie kans gesien om nog enige huis te hou nie, dus word die huis verkoop. Met 'n swaar hart moes ons ander heenkome begin soek.
Ons het 'n plek vir ons voet gevind in Winkelspruit (Amanzimtoti). Die noodlot het dit so gelaat dat die huisie meer as die helte kleiner is as waar ons nog huidiglik woon. Met dit beteken dat ons glad nie meer 'n skoolkamer gaan hê, geen studeerkamer/studio vir my en en en... Die kinders gaan nou 'n kamer moet deel en ek is nogsteeds nie seker waar die kinders gaan 'werk' nie aangesien daar ook nie 'n eetkamer is nie.
In die proses is ons besig om kaste te bou aangesien daar niks is, heinings reg te maak - die vorige huurders daar eenvoudig net nie omgegee het. Ek kan mos nie dat my honde die straat invaar nie.
Ons is hard besig om te pak en trek die einde Mei na ons nuwe huur woning.
Alhoewel ons hartseer voel om van 'ons' pragtige woning afskeid te moet neem, bly ons altyd dankbaar dat ons 'n heenkome het, dat ons mekaar het, liefde het en natuurlik die belangrikste God het.